C 100/18
RO
Jurnalul Oficial al Uniunii Europene
16.3.2023
2.3.
Potrivit Comisiei Europene, femeile reprezintă aproximativ 52 % din populația totală din Europa, dar numai 34,4 % din lucrătorii independenți și 30 % din antreprenorii care își deschid start-upuri (3).
2.4.
Echipele create exclusiv de bărbați primesc aproape 92 % din totalul capitalului de risc investit în Europa.
În ceea ce privește finanțarea, în etapele incipiente, doar 1 % din finanțare merge la întreprinderile conduse de femei și nu depășește niciodată 30 % în etapele ulterioare, chiar dacă s-a constatat că echipele fondate de femei și echipele în care sunt reprezentate ambele genuri obțin rezultate superioare echipelor formate doar din bărbați (4) (5) (6) (7).
2.5.
În martie 2017, OCDE raporta că, în cazul femeilor, este mai puțin probabil decât în cazul bărbaților ca acestea să declare că pot accesa finanțarea de care au nevoie pentru a începe o afacere, aceasta în toate țările, cu excepția Statelor Unite, a Mexicului, a Greciei și a Indoneziei.
Această diferență între genuri se poate datora faptului că femeile au mai puțină experiență, își desfășoară activitatea în sectoare extrem de competitive și cu o creștere lentă și, de asemenea, faptului că evaluările investițiilor se bazează pe evaluări ale bonității subiective din perspectiva genului și pe stereotipuri de gen.
Totodată, femeilor li se îngreunează deseori accesul la servicii financiare de bază (de exemplu, la conturi curente și de economii) (8).
În plus, lucrătoarele independente prezintă mai multe șanse să fie descurajate de la contractarea unui credit decât lucrătorii independenți.
2.6.
Potrivit Strategiei privind egalitatea de gen a Comisiei Europene pentru perioada 2020-2025, doar unul din zece decidenți din cadrul firmelor cu capital de risc și cu capital privat este de sex feminin, deși în unele fonduri private care își desfășoară activitatea ținând seama de perspectiva de gen, 72 % dintre parteneri sunt de sex feminin.
Cercetările arată că, în medie, 85 % dintre partenerii generali ai firmelor cu capital de risc sunt bărbați și doar 15 % sunt femei.
De obicei, femeile care sunt parteneri fac parte din fonduri mai mici.
2.7.
Pandemia de COVID-19 a accentuat inegalitățile economice și de gen.
În ceea ce privește aspectele sociale și economice, există o distincție clară în ceea ce privește impactul pe care l-a avut pandemia de COVID-19 asupra genurilor.
De asemenea, pandemia de COVID-19 a afectat accesul femeilor la finanțare.
Nu sunt disponibile cifre pentru Uniunea Europeană, însă Statele Unite s-au confruntat chiar cu o agravare a decalajului de gen deja existent în ceea ce privește finanțarea cu capital de risc pentru start-upurile conduse de femei (9).
2.8.
La nivel global, se ia din ce în ce mai mult în considerare perspectiva de gen în deciziile de realizare a investițiilor.
Totuși, ecosistemul european al investițiilor pentru antreprenoare și fondatoare este în continuare fragmentat și nu are o perspectivă sistemică și strategică asupra dimensiunii de gen (10).
Fondurile speciale pentru egalitatea de gen sunt insuficiente, iar aceste inițiative nu reușesc să atragă mai multe antreprenoare.
Aproximativ 50 % din finanțarea din Uniunea Europeană constă în banii contribuabililor.
Un efort colectiv la nivelul UE, care să creeze un ecosistem de finanțare mai nuanțat în funcție de perspectiva de gen și mai echitabil, și măsuri de însoțire la nivelul întregului proces de creare a unei întreprinderi, pot asigura consensul și pot contribui la depășirea obstacolelor din calea schimbării.
2.9.
Atunci când discutăm despre investițiile din perspectiva dimensiunii de gen, trebuie să fim conștienți de toate intersecțiile cu alte inegalități care influențează și mai mult accesul la finanțare, precum femeile cu dizabilități, femeile cu un statut socioeconomic modest, femeile tinere, femeile care provin din familii de migranți sau intersecția cu orientarea sexuală, rasa etc.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat și Comisia Europeană.
The State of European Tech 2020 („Starea sectorului tehnologic european 2020”); Atomico (2020).
Why are women entrepreneurs missing out on funding?Reflections and considerations – Executive summary („De ce nu primesc finanțare antreprenoarele?
Reflecții și considerații.
Sinteză”) (eib.org) Funding women entrepreneurs: How to empower growth („Finanțarea antreprenoarelor: cum poate fi capacitată creșterea”), 2020.
https://europeanwomeninvc.idcinteractive.net/8/ COSME Programme Call for Proposals Encouraging community building around the issue of women entrepreneurship – Management and running of the WEgate platform („Apelul la propuneri din cadrul programului COSME.
Încurajarea consolidării comunității în jurul problematicii antreprenoriatului feminin – Gestionarea și operarea platformei WEgate”).
Women-Led Startups Received Just 2.3 % of VC Funding in 2020 („Start-upurile conduse de femei au primit doar 2,3 % din finanțarea cu capital de risc în 2020”) (hbr.org).
UN Women (2021) Investment with a gender lens in Europe („Investițiile din perspectiva dimensiunii de gen în Europa”).